A Bizottság határozata
(1996. november 25.)
a Chiléből származó halászati és akvakultúra-termékek behozatalára vonatkozó különleges feltételek megállapításáról szóló 93/436/EGK határozat módosításáról
(EGT vonatkozású szöveg)
(96/674/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak 11. cikke (5) bekezdésére,
mivel a legutóbb a 96/220/EK határozattal [2] módosított, a Chiléből származó halászati és akvakultúra-termékek behozatalára vonatkozó különleges feltételek megállapításáról szóló, 1993. június 30-i 93/436/EGK bizottsági határozat [3] megállapította a Chile által halászati termékek Közösségbe történő behozatalára feljogosított létesítmények és feldolgozóhajók jegyzékét; mivel e jegyzék módosítható, ha a chilei illetékes hatóság új jegyzéket nyújt be;
mivel a chilei illetékes hatóság neve megváltozott; mivel ennek következtében módosítani kell a 93/436/EGK határozat A. mellékletét;
mivel a chilei illetékes hatóság új jegyzéket nyújtott be 103 létesítménnyel és 19 feldolgozóhajóval;
mivel ennek megfelelően módosítani kell az engedélyezett létesítmények és feldolgozóhajók jegyzékét;
mivel az e határozatban előírt intézkedéseket a 90/13/EGK bizottsági határozatban [4] megállapított eljárással összhangban dolgozták ki,
ELFOGADTA EZT A HATÁROZATOT:
1. cikk
Chilében a "Servicio Nacional de Pesca (SERNAPESCA)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.
2. cikk
A 93/436/EGK határozat A. mellékletének helyébe e határozat A. melléklete lép.
3. cikk
A 93/436/EGK határozat B. mellékletének helyébe e határozat B. melléklete lép.
4. cikk
Ennek a határozatnak a tagállamok a címzettjei.
Kelt Brüsszelben, 1996. november 25-én.